**บทที่ 3**

**วิธีการดำเนินการศึกษา**

 การศึกษาครั้งนี้เป็นการศึกษาเรื่อง แรงจูงใจในการปฏิบัติงานของกำนัน ผู้ใหญ่บ้าน ในอำเภอปทุมรัตต์ จังหวัดร้อยเอ็ด ผู้ศึกษาได้ศึกษาค้นคว้า จากเอกสาร ตำรา งานวิจัย และข้อมูลที่เกี่ยวข้องมาประกอบในการสร้างแบบสอบถาม และกำหนดแนวทางในการดำเนินการเก็บรวบรวมข้อมูล การวิเคราะห์ข้อมูล ดังนี้

 1. ประชากร

 2. เครื่องมือที่ใช้ในการเก็บรวบรวมข้อมูล

 3. การสร้างเครื่องมือที่ใช้ในการศึกษา

 4. การเก็บรวบรวมข้อมูล

 5. ระยะเวลาในการเก็บรวบรวมข้อมูล

 6. การจัดกระทำข้อมูลและการวิเคราะห์ข้อมูล

 7. สถิติที่ใช้ในการวิเคราะห์ข้อมูล

**3.1 ประชากร**

 ประชากรที่ใช้ในการศึกษาครั้งนี้ ได้แก่ กำนัน ผู้ใหญ่บ้าน ในอำเภอปทุมรัตต์ จังหวัดร้อยเอ็ด จำนวนทั้งหมด 100 คน ประกอบไปด้วย

 1. กำนัน จำนวน 8 คน

 2. ผู้ใหญ่บ้าน จำนวน 92 คน

**3.2 เครื่องมือที่ใช้ในการเก็บรวบรวมข้อมูล**

 ผู้ศึกษาได้จัดทำแบบสอบถาม เป็นเครื่องมือในการศึกษา ซึ่งได้จากการศึกษาค้นคว้าจากแนวคิดทฤษฎี วิทยานิพนธ์ และงานวิจัยต่าง ๆ ที่เกี่ยวข้องเพื่อใช้ในการเก็บรวบรวมข้อมูล โดยแบ่งออกเป็น 3 ตอน คือ

 **ตอนที่ 1** เป็นข้อมูลทั่วไปเกี่ยวกับสถานภาพของผู้ตอบแบบสอบถาม

 **ตอนที่ 2** คำถามเกี่ยวกับแรงจูงใจในการปฏิบัติงานของกำนัน ผู้ใหญ่บ้านในอำเภอปทุมรัตต์ จังหวัดร้อยเอ็ด รวม 10 ด้าน ประกอบด้วย

 1. ความสำเร็จของงาน

 2. การยอมรับนับถือ

 3. ความก้าวหน้าในหน้าที่

 4. ความรับผิดชอบ

 5. ลักษณะของงาน

 6. นโยบายและการบริหาร

 7. การปกครองบังคับบัญชา

 8. ความสัมพันธ์ระหว่างบุคคล

 9. สภาพแวดล้อมในการทำงาน

 10. เงินเดือนและผลประโยชน์

 โดยเป็นแบบสอบถามชนิดมาตราส่วนประเมินค่า ตามวิธีการของลิเคอร์ท (Likert) มี 5 ระดับ คือ มากที่สุด มาก ปานกลาง น้อย และน้อยที่สุด

  **ตอนที่ 3** ข้อเสนอแนะเกี่ยวกับแรงจูงใจในการปฏิบัติงานของกำนัน ผู้ใหญ่บ้าน ในอำเภอปทุมรัตต์ จังหวัดร้อยเอ็ด

**3.3 การสร้างเครื่องมือที่ใช้ในการศึกษา**

 การสร้างเครื่องมือที่ใช้ในการศึกษาเกี่ยวกับแรงจูงใจในการปฏิบัติงานของกำนัน ผู้ใหญ่บ้าน ในอำเภอปทุมรัตต์ จังหวัดร้อยเอ็ด ผู้ศึกษาได้ดำเนินการตามลำดับขั้นตอน ดังนี้

 3.3.1 ศึกษาค้นคว้าแนวคิดทฤษฎี และงานวิจัยที่เกี่ยวข้องกับแรงจูงใจในการปฏิบัติงานจากเอกสารที่เกี่ยวข้อง เพื่อเป็นแนวทางในการสร้างเครื่องมือ

 3.3.2 ศึกษาวิธีการสร้างแบบสอบถาม การเอกสาร งานวิจัย ตำราต่าง ๆ เพื่อเตรียมสร้างแบบสอบถามตามขอบเขตและประเด็นคำถาม

 3.3.3 สร้างแบบสอบถามตามขอบเขตที่กำหนด นำเสนอแบบสอบถาม ให้อาจารย์ที่ปรึกษา เพื่อพิจารณาความถูกต้องและแก้ไขข้อบกพร่องของเนื้อหา เพื่อความถูกต้อง เหมาะสม

 3.3.4 หลังจากร่างแบบสอบถามแล้ว ผู้ศึกษาได้ตรวจสอบความถูกต้อง ความชัดเจนของภาษา ขอบเขตของโครงสร้างตามเนื้อหา โดยให้ผู้เชี่ยวชาญ จำนวน 3 คนเป็นผู้ตรวจสอบ เพื่อหาดัชนีความสอดคล้องระหว่างนิยามศัพท์และข้อคำถาม (Index of Congruence) โดยมีเกณฑ์การให้คะแนน ดังนี้ (บุญชม ศรีสะอาด, 2556, น. 112)

 +1 ถ้าแน่ใจว่าข้อคำถามสอดคล้องกับนิยามคำศัพท์เฉพาะ

 0 ถ้าไม่แน่ใจว่าข้อคำถามสอดคล้องกับนิยามคำศัพท์เฉพาะ

 – 1 ถ้าแน่ใจว่าข้อนิยามที่ได้ไม่คำถามสอดคล้องกับนิยามคำศัพท์เฉพาะ

 โดยผู้เชี่ยวชาญ 3 ท่านประกอบด้วย

 3.3.4.1 นายรัฐช์ฐกร แสนเมืองแก้ว รม. (รัฐศาสตร์) หัวหน้าฝ่ายบริหารงานปกครอง อำเภอปทุมรัตต์ จังหวัดร้อยเอ็ด ผู้เชี่ยวชาญด้านเนื้อหา

 3.3.4.2 นายวินัย แสงกล้า ศศ.ม. (ภาษาไทย) อาจารย์ประจำหลักสูตรสาขาวิชาภาษาไทย มหาวิทยาลัยราชภัฏมหาสารคาม ผู้เชี่ยวชาญด้านภาษา

 3.3.4.3 นางเอมอร จันทนนตรี ศษ.ม. (คณิตศาสตร์) ศึกษานิเทศก์ชำนาญการพิเศษ สำนักงานเขตพื้นที่การศึกษามัธยมศึกษาเขต 26 มหาสารคาม ผู้เชี่ยวชาญด้านสถิติ

 โดยผลการประเมินของผู้เชี่ยวชาญ 3 ท่านได้ค่า IOC ระหว่าง 0.67 – 1.00

 3.3.5 นำร่างแบบสอบถามที่ผ่านการตรวจสอบจากผู้เชี่ยวชาญทั้ง 3 ท่าน มาจัดพิมพ์และนำไปทดลองใช้ (Try-out) กับกลุ่มประชากรที่มีลักษณะคล้ายกับกลุ่มที่ทำการศึกษา คือ กำนัน ผู้ใหญ่บ้าน ในอำเภอเกษตรวิสัย จังหวัดร้อยเอ็ด โดยทดลองเครื่องมือกับประชากร ที่ไม่ใช่กลุ่มตัวอย่าง จำนวน 30 คน แล้วนำผลการตอบแบบสอบถาม ไปหาคุณภาพ โดยหาค่าอำนาจจำแนกตามวิธีการหาสัมประสิทธิ์สหสัมพันธ์แบบเพียร์สัน (Pearson Product Moment Correlation) (บุญชม ศรีสะอาด, 2556, น. 130) ได้ค่าอำนาจจำแนกระหว่าง 0.37 – 0.71 และความเชื่อมั่นของแบบสอบถามโดยใช้สูตรสัมประสิทธิ์อัลฟาของครอนบาค (Cronbach) ได้ค่าความเชื่อมั่นของแบบสอบถามเท่ากับ 0.95

 3.3.6 นำแบบสอบถามฉบับสมบูรณ์ไปใช้กับประชากรที่ใช้ในการศึกษา

**3.4 การเก็บรวบรวมข้อมูล**

 ผู้ศึกษาได้ดำเนินการเก็บรวบรวมข้อมูลตามขั้นตอนและวิธีการ ดังนี้

 3.4.1 ดำเนินการจัดทำแบบสอบถามตามจำนวนประชากรพร้อมกับตรวจสอบเอกสาร

 3.4.2 ขอหนังสือราชการจากคณะรัฐศาสตร์และรัฐประศาสนศาสตร์ มหาวิทยาลัย ราชภัฏมหาสารคามเพื่อขอความอนุเคราะห์ และความร่วมมือประชากรในการตอบแบบสอบถาม

 3.4.3 แจกแบบสอบถามให้กำนัน ผู้ใหญ่บ้าน ในอำเภอปทุมรัตต์ จังหวัดร้อยเอ็ด ตั้งแต่วันที่ 1 ถึง 30 พฤษภาคม พ.ศ. 2559 ซึ่งผู้ศึกษาได้อธิบายวิธีการกรอกแบบสอบถามได้ทราบ โดยสอบถามข้อมูลด้วยตนเองจนครบ

 3.4.4 ตรวจสอบความถูกต้อง และความสมบูรณ์ของเนื้อหาแล้วนำข้อมูลที่ได้มาวิเคราะห์ข้อมูล

**3.5 ระยะเวลาในการเก็บรวบรวมข้อมูล**

 ผู้ศึกษาทำการเก็บรวบรวมข้อมูลตั้งแต่เดือน มีนาคม ถึง ตุลาคม พ.ศ. 2559

**3.6 การจัดกระทำข้อมูลและการวิเคราะห์ข้อมูล**

 ผู้ศึกษาได้ดำเนินการจัดกระทำและวิเคราะห์ข้อมูลตามขั้นตอน ดังนี้

 3.6.1 การจัดกระทำข้อมูล

 3.6.1.1 ตรวจสอบความถูกต้องของข้อมูล ได้แก่ ความผิดพลาด ข้อมูลไม่สมบูรณ์ ข้อมูลไม่สัมพันธ์กัน

 3.6.1.2 นำแบบสอบถามที่ได้ตรวจสอบความสมบูรณ์แล้วลงรหัสตามแบบการลงรหัส (Coding Form) ในแบบลงรหัสสำหรับประมวลข้อมูล

 3.6.1.3 นำข้อมูลมาคำนวณโดยใช้ค่าพารามิเตอร์

 3.6.2 การวิเคราะห์ข้อมูล

 ผู้ศึกษาได้นำข้อมูลที่รวบรวมได้จากแบบสอบถามมาจัดลำดับการวิเคราะห์ ดังนี้

 **ตอนที่ 1** การวิเคราะห์ข้อมูลเกี่ยวกับข้อมูลทั่วไปของบุคลากร โดยใช้การพรรณนา (Descriptive Statistics) นำข้อมูลที่รวบรวมได้มาวิเคราะห์หาค่าพารามิเตอร์ ซึ่งประกอบด้วย การแจกแจงความถี่ (Frequency) และร้อยละ (Percentage)

 **ตอนที่ 2** การวิเคราะห์แรงจูงใจในการปฏิบัติงานของกำนัน ผู้ใหญ่บ้านในอำเภอปทุมรัตต์ จังหวัดร้อยเอ็ดใช้วิธีประมวลทางด้านหลักสถิติเชิงพรรณนา โดยนำข้อมูล ที่รวบรวมได้มาวิเคราะห์หาค่าพารามิเตอร์ ซึ่งประกอบด้วย ค่าเฉลี่ย (μ) และส่วนเบี่ยงเบนมาตรฐาน (σ) ของคะแนนความคิดเห็นเกี่ยวกับแรงจูงใจในการปฏิบัติงาน โดยรวม และเป็นรายด้าน นำเสนอข้อมูลในรูปแบบตารางควบคู่กับการบรรยาย และสรุปผลการดำเนินการศึกษาซึ่งกำหนดให้คะแนนคำตอบของแบบสอบถาม ดังนี้ (บุญชม ศรีสะอาด, 2556, น. 99 – 100)

 ระดับปัจจัยในการปฏิบัติมากที่สุด กำหนดให้ 5 คะแนน

 ระดับปัจจัยในการปฏิบัติมาก กำหนดให้ 4 คะแนน

 ระดับปัจจัยในการปฏิบัติปานกลาง กำหนดให้ 3 คะแนน

 ระดับปัจจัยในการปฏิบัติน้อย กำหนดให้ 2 คะแนน

 ระดับปัจจัยในการปฏิบัติน้อยที่สุด กำหนดให้ 1 คะแนน

 จากนั้นดำเนินการหาค่าคะแนนเฉลี่ย (μ) โดยมีเกณฑ์การแปลความหมายของค่าเฉลี่ย ดังนี้ (บุญชม ศรีสะอาด, 2556, น. 121)

 ค่าเฉลี่ย 4.51 - 5.00 หมายถึง มีระดับแรงจูงใจในการปฏิบัติงาน อยู่ในระดับมากที่สุด

 ค่าเฉลี่ย 3.51 - 4.50 หมายถึง มีระดับแรงจูงใจในการปฏิบัติงานอยู่ ในระดับมาก

 ค่าเฉลี่ย 2.51 - 3.50 หมายถึง มีระดับแรงจูงใจในการปฏิบัติงาน อยู่ในระดับปานกลาง

 ค่าเฉลี่ย 1.51 - 2.50 หมายถึง มีระดับแรงจูงใจในการปฏิบัติงาน อยู่ในระดับน้อย

 ค่าเฉลี่ย 1.00 - 1.50 หมายถึง มีระดับแรงจูงใจในการปฏิบัติงาน อยู่ในระดับน้อยที่สุด

 **ตอนที่ 3** การวิเคราะห์ข้อเสนอแนะเกี่ยวกับแรงจูงใจในการปฏิบัติงานของกำนัน ผู้ใหญ่บ้าน ในอำเภอปทุมรัตต์ จังหวัดร้อยเอ็ด โดยใช้การพรรณนา (Descriptive Statistics) นำข้อมูลที่รวบรวมได้มาวิเคราะห์หาค่าพารามิเตอร์ ซึ่งประกอบด้วย การแจกแจงความถี่ (Frequency)

**3.7 สถิติที่ใช้ในการวิเคราะห์ข้อมูล**

3.7.1 สถิติหาคุณภาพเครื่องมือ

 3.7.1.1 การหาค่าความเที่ยงตรง (Validity) เพื่อหาค่าดัชนีความสอดคล้องของแบบสอบถามโดยใช้สูตร (ไพศาล วรคำ, 2552, น. 269)

IOC = 

 เมื่อ IOC แทน ดัชนีความสอดคล้องมีค่าระหว่าง – 1 ถึง +1  แทน ผลรวมการพิจารณาของผู้เชี่ยวชาญ

 N แทน จำนวนผู้เชี่ยวชาญ

 3.7.1.2 การหาค่าอำนาจจำแนก (Discrimination) วิเคราะห์ค่าอำนาจจำแนกของแบบสอบถาม โดยวิธีการหาค่าสหสัมพันธ์ระหว่างคะแนนรายข้อกับคะแนนรวมทั้งฉบับใช้สูตร (ไพศาล วรคำ. 2552, น.282)

 = 

 เมื่อ  แทน สัมประสิทธิ์สหสัมพันธ์ระหว่างตัวแปร X กับ Y

  แทน ผลรวมของคะแนนรายข้อ (Item) ของประชากร

  แทน ผลรวมของคะแนนรวม (Total) ของประชากร

  แทน ผลรวมของกำลังสองของคะแนน X

  แทน ผลรวมของกำลังสองของคะแนน Y

  แทน ผลรวมของผลคูณระหว่างคะแนน X กับ Y

 N แทน จำนวนประชากรทั้งหมด

  แทน ผลรวม

 โดยมีการนำเกณฑ์การคัดเลือกข้อคำถามที่มีค่าอำนาจจำแนกตั้งแต่ 0.20 – 1.00

 3.7.1.3 สถิติที่ใช้ในการหาค่าความเชื่อมั่นของแบบสอบถามทั้งฉบับโดยใช้ค่าสัมประสิทธิ์แอลฟา (Alpha Coefficient) ตามวิธีของครอนบาค (Cronbach) (ไพศาล วรคำ, 2552, น. 282) โดยใช้สูตร

 สูตร $α $= 

 เมื่อ $α $ แทน ค่าสัมประสิทธิ์ความเชื่อมั่นของแบบสอบถาม

 K แทน จำนวนข้อของแบบสอบถาม

  แทน ผลรวมของความแปรปรวนของแต่ละข้อ

  แทน ค่าความแปรปรวนของคะแนนรวม

 3.7.2 ค่าพารามิเตอร์ที่ใช้ในการวิเคราะห์ข้อมูล

 3.7.2.1 ร้อยละ (Percentage) (ไพศาล วรคำ. 2552, น. 281) โดยใช้สูตร

สูตร P = $\frac{f}{n} x 100$

 เมื่อ P แทน ร้อยละ

 *f แทน ความถี่*

 *n* *แทน จำนวนความถี่ทั้งหมด*

 *3.7.*2.2 ค่าเฉลี่ย (μ) (ไพศาล วรคำ, 2552, น. 323) โดยใช้สูตร

สูตร 

 เมื่อ μ แทน ค่าเฉลี่ย

  แทน ผลรวมทั้งหมดของคะแนน

 N แทน จำนวนประชากร

 3.7.2.3 ส่วนเบี่ยงเบนมาตรฐาน (σ) (ไพศาล วรคำ, 2552, น. 323) โดยใช้สูตร

สูตร σ = 

 เมื่อ σ แทน ส่วนเบี่ยงเบนมาตรฐาน

  แทน ผลรวมทั้งหมดของคะแนน

 N แทน จำนวน